Diari Oficial de la Generalitat Valenciana


Sumari del DOGV 4881, del 11-11-2004 (2004/11055)

Informació pública de la notificació als afectats per la no-programació de la unitat d'execució 23-UE-R.
--------------------------------------------------------------------------------------------------------

### Dades del document

Número de DOGV
:   4881

Data del DOGV
:   11-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11890


Organisme emissor
:   Ajuntament de Castelló de la Plana

Tipus de document
:   Anunci

Informació pública de la notificació als afectats per la no-programació de la unitat d'execució 23-UE-R. [2004/A11362]
  
L'Ajuntament en ple de Castelló de la Plana, en sessió plenària celebrada el dia 30 de setembre de 2004, va adoptar el següent acord:
  
«Vist l'expedient que s'està tramitant per a realitzar la unitat d'execució 23-UE-R i els següents
  
Antecedents
  
1. En data 8 d'agost de 2003 la mercantil urbanitzadora Entreavenidas de Castellón, SA, va presentar en aquest Ajuntament una alternativa tècnica de programa per al desenvolupament de l'actuació abans mencionada, situada entre l'avinguda Germans Bou, carrer Joan d'Àustria i l'avinguda del Mar.
  
2. L'alternativa referida es va exposar al públic en els termes previstos legalment, i s'hi van formular dues proposicions juridicoeconòmiques, una per urbanitzadora Entreavenidas de Castellón, SA, i una altra per Estudios y Construcciones de la Costa Este, SA.
  
3. Durant el termini legalment previst es van presentar diverses al·legacions i,
  
Tenint en compte que:
  
1. El contingut de les al·legacions es refereix bàsicament a la situació concreta de terrenys que es troben edificats i dotats en alguns casos de serveis urbanístics, i se sol·licita l'exclusió de l'actuació.
  
2. L'alternativa presentada delimita una única unitat d'execució i dóna un tractament homogeni a les distintes situacions urbanístiques existents, i és convenient que la programació que es porte a terme distingisca dos àmbits d'execució per tal de facilitar la gestió i procurar la connexió dels dos eixos viaris principals.
  
3. L'article 47.4 de la Llei Reguladora de l'Activitat Urbanística estableix que l'Ajuntament en ple podrà rebutjar raonadament totes les iniciatives per a executar l'actuació per considerar que cap d'elles ofereix base adequada, i es resol la no-programació. De l'article 45.2 de la referida norma, es desprén que el Ple podrà desestimar raonadament l'alternativa de programa presentada o establir unes bases orientatives per a la selecció de l'urbanitzador, i és adequat en aquest supòsit definir uns criteris que orienten una programació adequada.
  
Per tot això, vistos els informes de l'arquitecta municipal, assessora de planejament i l'informe de l'assessora jurídica de Planejament i Gestió i els preceptes mencionats, a proposta de la Comissió Informativa d'Urbanisme i Obres, s'acorda:
  
Primer
  
Rebutjar l'alternativa tècnica de programa, pla parcial i la resta de documents que l'acompanyen, presentats per Entreavenidas de Castellón, SA, i les proposicions juridicoeconòmiques formulades per la referida mercantil i per Estudios y Construcciones de la Costa Este, SA, per al desenvolupament urbanístic de la 23-UE-R, situada entre l'avinguda Germans Bou, carrer Joan d'Àustria i avinguda del Mar, pels motius abans exposats.
  
Segon
  
No programar la 23-UE-R en els termes de l'alternativa que es rebutja.
  
Tercer
  
Definir com a criteris que hauran de tindre's en compte de manera prioritària en una futura programació de la 23-UE-R els següents:
  
a) Ordenar l'àmbit de la 23-UE-R previst pel Pla General i dividir-lo en distintes unitats d'execució per a facilitar la gestió urbanística. Desenvolupar una primera fase en què es done solució als següents aspectes:
  
a.1) Resoldre l'edificació de manera que es completen les illes que donen al carrer Joan d'Àustria, s'amplie la dotació escolar existent i s'aconseguisca la zona verda proposada.
  
a.2) Connectar l'equipament dotacional docent amb el carrer Joan d'Àustria i propiciar la connexió de l'avinguda del Mar amb l'avinguda Germans Bou.
  
a.3) Resoldre els temes d'inundabilitat i connexió de llits existents.
  
b) Executar la urbanització conforme a les normes previstes pel Pla General i normativa especifica d'aplicació.
  
Quart
  
Publicar aquest acord en premsa, Butlletí Oficial de la Província i Diari Oficial de la Generalitat Valenciana.»
  
Alhora, s'adverteix als interessats que contra l'acte que es publica podran interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos (art. 52 de la Llei 7/1985, de 2 d'abril, Reguladora de les Bases de Règim Local, modificada per lleis 11/1999 i 57/2003 i arts. 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003). El termini es computarà des de l'endemà del dia en què es practique la present publicació.